Përpjekjet për të frenuar tkurrjen e shtresës së ozonit kanë dhënë rezultat
Shkencëtarët janë optimistë për zbulimet e fundit, pas shqetësimeve të mëdha për dëmtimin e shtresës që mbron tokën nga rrezet ultravjo
Shkencëtarët thonë se ka lajme të mira për shtresën e ozonit të atmosferës, e cila mbron Tokën nga rrezet e dëmshme ultravjollcë. Mesa duket përpjekjet globale për të ndaluar efektin e tkurrjes së shtresës së ozonit kanë dhënë rezultat. Vrima në shtresën mbrojtëse të ozonit nuk po zmadhohet. Dejvid Hofman nga Administrata Kombëtare Oqeanike dhe Atmosferike e bëri këtë deklaratë në një konferencë shtypi ditët e fundit në Uashington. Shkencëtarja Suzan Solomon, nga e njëjta organizatë, thotë se rikuperimi nënkupton pakësimin e efekteve të dëmshme për njeriun: Zonja Solomon i ka ndjekur këto studime për më shumë se 20 vjet. Në vitin 1986 ajo drejtoi një ekspeditë në Antarktidë, për të kontrolluar vrimën në shtresën e ozonit e cila ishte zbuluar një vit më parë nga shkencëtarët britanikë. Ekipi i shkencëtares Solomon fajëson produktet industriale që përmbajnë me karbon, fluor dhe hidrogjen, që gjenden tek deodorantët dhe ftohësit. Bashkësia ndërkombëtare reagoi menjëherë. Brenda vitit 1989 OKB-ja miratoi një traktat për të eliminuar komponentët e dëmshëm kimikë. Përqindja e tyre u reduktua në masën 90 përqind deri në fund të vitit 1990. Por këto komponentë përhapen në atmosferë edhe nga burime të pakontrolluara, si nga frigoriferët ose pajisjet e ajirit të kondisionuar e flakura në plehra, ose nga materialet izoluese në gropat e plehrave. Komponentët e dëmshëm kimikë qëndrojnë në atmosferë nga 50 deri në 100 vjet, por si rezultat i përpjekjeve për eliminimin e tyre, zonja Solomon parashikon që vrima e ozonit të zvogëlohet brenda një dekade. Ajo shton se pret që vrima e ozonit të jetë mbushur plotësisht brenda vitit 2060.